Praktiliselt kõik vene kesksemad meediakanalid annavad kohalikule üldsusele ning ilmselt ka maailmale teada "head" uudist - venemaa püüdleb  tõsiselt selle poole, et parandada suhteid Georgiaga (sorri - venelastele ikkagi Gruusia' või pigem Gruzia'ga).    Kuid nagu on see tüüpiline olnud viimase 90 aasta jooksul e. nii kaua kui uusvene riik üldse eksisteerinud on, edastatakse "siiraid" soove sellises vormis, mis ei pane kedagi kahtlema venemaa tegelikus vastupidises soovis.    No ei ole võimalik rääkida siirast suhete paranemise soovist riigiga, kui venemaa enda majanduspoliitiline käitumine näitab muud ning  avalikult esitatud "suhete parandamise sooviavaldus" seisneb tegelikult Georgiat valitsevat võimu alandades ja/või maha tehes.    Olgu siis näiteks sellest, kuidas putinlik venemaa püüab suhteid Georgiaga "parandada", tsitaat president Medvedev'i tele-esinemisest, millele viitab kogu vene meedia.    Niisiis märgitakse alustuseks, et venemaa tõepoolest püüab taastada normaalseid suhteid Gruusiaga, millised katkesid peale augustisündmusi Lõuna-Osseetias.  Muide - vahelepõikena võiks  märkida, et vene poliitilises leksikonis nimetatakse tuima järjekindlusega vene-Georgia sõda kas siis "augustisündmusteks" või "Gruusia-L.Osseetia relvakofliktiks" või "Gruusia agressiooniks Lõuna-Osseetiasse". Mitte mingil juhul ei kasuta vene ametlikud kanalid ja ametisikud väljendit "venemaa-Gruusia sõda või relvakonflikt".  Aga meediakanalid jätkavad, et suhete parandamise siirast soovist teatas Venemaa president Dmitri Medvedev telekanalile NTV ("НТВ") antud intervjuus.    President ütles:  "Režiimid, millised sarnanevad Saakašvili omale, tulevad ja lähevad, aga tunded rahvaste vahel jäävad alles ...". President lisas, et Moskval ei ole Thbilisiga hetkel diplomaatilisi suhteid, mis tuleneb eelmisel aastal Saakašviili režiimi poolt sooritatud agressioonist.    Vot nii on lood.  Muide - asjast huvitatuile võib öelda, et Medvedevi täispikka intervjuud lubatakse vene rahvale näidata õhtuses programmis "Itogi" ("Итоги" на НТВ.)    Anar Rand